Barski ljetopis

All of a Sudden / Soudain
2026-07-22
All of a Sudden / Soudain
r: Ryūsuke Hamaguchi
Francuska, Japan, Njemačka, Belgija
3’ 16’’
*datum projekcije: srijeda, 22. jul u 21.00 čas

Marko Tolja i Septet na 39. Barskom ljetopisu
2026-07-23
MUZIČKI PROGRAM
Ljetnja scena Doma kulture
23.jul u 21.00
Marko Tolja i Septet na 39. Barskom ljetopisu
U okviru muzičkog programa 39. Festivala „Barski ljetopis“, u četvrtak, 23. jula sa početkom u 21.00 na Ljetnjoj sceni Doma kulture, barskoj publici predstaviće se Marko Tolja Septet – vrhunski muzički projekat istaknutog hrvatskog pop i džez pjevača Marka Tolje i njegovog pratećeg sastava koji čini sedam vrhunskih, akademskih muzičara.
Ovaj renomirani ansambl posvećen je izvođenju bezvremenskih džez i sving klasika, sa posebnim naglaskom na neprolaznu muzičku ostavštinu Franka Sinatre i zlatno doba Holivuda. Kombinujući svoj raskošan i elegantan vokal sa besprekornom instrumentalnom pratnjom nekih od najboljih umjetnika regionalne scene, poput cijenjenog klavijaturiste Ivana Popeskića i gitariste Ivana Pešuta, Marko Tolja donosi intiman, nostalgičan i sofisticiran zvuk.
Konceptualno prilagođen prestižnim festivalima i kamernim dvoranama, ovaj koncert obećava pravi muzički praznik pod zvijezdama i jedinstveno putovanje kroz zlatnu eru svjetske džez i sving muzike.

Izložba „INTERNACIONALNA - MALA GRAFIKA - CRNA GORA - 2025/26“
2026-07-24
LIKOVNI PROGRAM
Umjetnička galerija „Velimir A. Leković“
Petak, 24. jul u 21.00
Izložba „INTERNACIONALNA – MALA GRAFIKA – CRNA GORA – 2025/26“
U okviru likovnog programa, u petak, 24. jula sa početkom u 21.00 čas u Umjetničkoj galeriji „Velimir A. Leković“, biće svečano otvorena reprezentativna izložba pod nazivom „INTERNACIONALNA – MALA GRAFIKA – CRNA GORA – 2025/26“. Ovu monumentalnu postavku, koja predstavlja jedan od ključnih segmenata ovogodišnjeg izložbenog kalendara, potpisuje selektor, akademski slikar Goran Ćetković. Barska publika, kao i stručna javnost, imaće ekskluzivnu priliku da se susretne sa radovima oko 220 izlagača iz zemlje i svijeta, koji kroz ukupno 300 prezentovanih grafičkih djela donose impresivan presjek savremenih kretanja u ovom mediju.
Izložba „INTERNACIONALNA – MALA GRAFIKA“ svjedoči o specifičnoj vitalnosti i neprolaznoj aktuelnosti grafičkog izraza, posmatranog kroz formu malog formata koja od umjetnika zahtijeva vrhunsku disciplinu, tehničku perfekciju i idejnu sažetost. Ova postavka ne funkcioniše samo kao zbir pojedinačnih estetika, već kao kompleksan dijalog različitih generacija, kultura i poetičkih polazišta. Kroz bogatstvo primijenjenih tehnika – od klasičnih visokih i dubokih štampi do savremenih digitalnih i eksperimentalnih postupaka – izložba mapira ključne tendencije na međunarodnoj sceni. Mala forma ovdje ne označava prostorno ograničenje, već postaje sublimat umjetničke misli, prostor unutrašnje koncentracije u kojem svaki rad funkcioniše kao zaokružena, autonomna vizuelna mikrocjelina.
Selekcija koju je osmislio Goran Ćetković insistira na visokim estetskim kriterijumima, promovišući raznovrsnost autorskih rukopisa – od stroge geometrijske apstrakcije, preko lirskih i ekspresivnih formi, pa sve do figurativnih narativa i konceptualnih rješenja. Ovako koncipiran salon male grafike pruža jedinstvenu platformu za komparativnu analizu i kulturnu razmjenu, pozicionirajući barsku galeriju kao važno regionalno središte i žarište savremene vizuelne umjetnosti u kojem se prepliću lokalni i globalni umjetnički tokovi.

Marko Vuksanović – The finest sons and daughters
2026-07-25
bARS
Subota, 25. jul u 21.00
Plato Doma kulture
MARKO VUKOSAVOVIĆ – THE FINEST SONS AND DAUGHTERS
Ekskluzivna promocija kapitalne dvotomne studije o crnogorskom antifašizmu pisane za globalnu javnost
U subotu, 25. jula sa početkom u 21 čas na Platu Doma kulture, ovogodišnji bARS program Barskog ljetopisa donosi izuzetnu kulturno-istorijsku promociju. Barskoj publici predstaviće se Marko Vukosavović sa svojim kapitalnim publicističkim djelom „The Finest Sons and Daughters“ („Najsvjetliji sinovi i kćeri“), dvotomnom studijom koja na engleskom jeziku donosi nevjerovatno detaljan, objektivan i dokumentovan uvid u crnogorski antifašistički pokret tokom Drugog svjetskog rata.
Autor Marko Vukosavović je stručnjak za finansije i strateški razvoj sa impresivnom globalnom karijerom. Diplomirao je ekonomiju u Beogradu, a MBA studije iz međunarodnog poslovanja završio je na prestižnom Eastern univerzitetu u Pensilvaniji. Tokom karijere bio je dio timova koji su uspješno izveli brojne kompanije na New York Stock Exchange i London Stock Exchange, a trenutno pokriva poziciju finansijskog direktora Akademije za menadžment (AOM) u Njujorku i suosnivač je Crnogorske akademije za menadžment (MAOM). Istovremeno je prepoznat po svom humanitarnom radu: kao glavni finansijski analitičar za „Geneva Global“ učestvovao je u finansiranju preko stotinu organizacija širom svijeta, obavlja dužnost predsjednika UO organizacije „Hope for Ukraine“, a više od decenije proveo je baveći se ekonomskim razvojem sirotinjskih zajednica u Meksiko Sitiju kroz fondaciju „Urban Mosaic“.
Uporedo sa biznis karijerom, Vukosavović je cijenjeni publicista na temu Drugog svjetskog rata u Jugoslaviji. Kao sin uvaženog partizanskog generala Raška Vukosavovića – komandanta Vira i Crmnice, prve oslobođene teritorije u okupiranoj Evropi jula 1941. godine – autor je tokom pisanja ove studije koristio očev ratni dnevnik, ali i proveo godine u najznačajnijim svjetskim arhivima skupljajući obimnu dokumentarnu građu.
Ova kapitalna studija sastoji se iz dvije knjige:

Prva knjiga “Resistance” (“Otpor”)pokriva početni period antifašističkog otpora u Crnoj Gori, od Trinaestojulskog ustanka do odlaska partizana u Bosnu u junu 1942. godine. Knjiga se vrlo objektivno bavi kompleksnim unutrašnjim podjelama, građanskim ratom koji je tinjao, greškama i zločinima svih zaraćenih strana, kao i surovim represalijama nad civilima.
Druga knjiga “Glorious Brigade” (“Slavna brigada”)prati ratni put IV Crnogorske proleterske brigade od juna 1942. do decembra 1943. godine, detaljno dokumentujući formiranje brigada i marš kroz Bosnu i Hercegovinu, Dalmaciju i Crnu Goru.

Djelo donosi mnoštvo novih faktografskih podataka, vojnih izvještaja i političkih analiza ključnih figura tog doba. Poseban značaj ove dvotomne studije leži u činjenici da je napisana na engleskom jeziku, sa jasnim ciljem da se zapadnoj naučnoj javnosti, stranim istoričarima i čitaocima ponudi autentična i dokumentovana istina o strahovitim žrtvama koje je narod Crne Gore podnio u borbi protiv fašizma.
Pozivamo sve ljubitelje istorije, publicistike i poštovaoce antifašističke tradicije našeg kraja da prisustvuju ovoj izuzetno važnoj večeri.
Ulaz je slobodan. Dobro došli!

„Obećao si mi…“ na 39. Barskom ljetopisu
2026-07-26 08:00 - 17:00 UTC
KNJIŽEVNI PROGRAM
Plato ispred Dvorca kralja Nikole
26. jul u 21.00

„Obećao si mi…“ na 39. Barskom ljetopisu
U okviru književnog programa 39. Festivala „Barski ljetopis“, u nedjelju, 26. jula sa početkom u 21.00 na platou ispred Dvorca kralja Nikole, biće upriličeno jedinstveno muzičko-poetsko veče pod nazivom „Obećao si mi…”. Ovaj ekskluzivni program donosi predivan spoj poezije i književnosti Mirjane Bobić Mojsilović i prepoznatljivog vokala Tanje Banjanin. Kroz emotivnu, toplu i duhovitu interpretaciju poznatih tema i životnih priča, dvije umjetnice će barskoj publici pokloniti veče za pamćenje, a sve to uz rafiniranu klavirsku pratnju Miloša Mitića.
Mirjana Bobić Mojsilović je jedna od najčitanijih i najpopularnijih savremenih autorki na našim prostorima, uspješna spisateljica, novinarka i dramska autorka. Svoju bogatu književnu karijeru započela je zbirkom priča „Baba nemoj ništa da me pitaš“ (1997), nakon čega su uslijedili kultni, bestseler romani poput „Dnevnik srpske domaćice“ (koji je preveden na francuski i italijanski jezik), „Hepi end“, „Majke mi, bajka“, „Ono sve što znaš o meni“, „Tvoj sam“ i „Srce moje“. Njena drama „Suze su okej“ postigla je ogroman uspjeh na pozorišnim scenama, a njene knjige, pisane sa prepoznatljivim šarmom, dubokim razumijevanjem muško-ženskih odnosa i finom dozom humora, redovno osvajaju srca publike širom regiona.
Tanja Banjanin je jedan od najboljih i najautentičnijih pop vokala regionalne muzičke scene. Poznata po svom moćnom glasu, specifičnoj interpretaciji i vanvremenskim hitovima, njeno učešće u ovom programu donosi posebnu muzičku sofisticiranost i emotivnu dubinu stihovima koji će biti izvedeni.
Učesnici programa Mirjana Bobić Mojsilović, Tanja Banjanin, Miloš Mitić (klavirska pratnja)

Koncert pijaniste Sima Šiševića
2026-07-28
Muzički program
Koncert pijaniste Sima Šiševića
Dvorac kralja Nikole
28. JUL U 22.00

„MRKI – Nisam ti ispričao“ na 39. Barskom ljetopisu
2026-07-29
POZORIŠNI PROGRAM
Ljetnja scena Doma kulture
Srijeda, 29. jul u 21.30

„MRKI – nisam ti ispričao”, autorski projekat glumca Marka Janketića, nastao je iz potrebe da se nastavi jedan nedovršeni razgovor.
U središtu ovog intimnog, krajnje ličnog scenskog čina nije lik, već čovek.
Marko Janketić prvi put pred publikom govori sopstvenim imenom i prezimenom, vraćajući se odnosu sa svojim ocem, legendarnim glumcem Mišom Janketićem. Ne kao omaž i ne kao biografski pregled, već kao lično svedočenje sina koji pokušava da izgovori ono što nije stigao ili nije umeo da kaže na vreme.
Ispovest koja otvara teme odrastanja uz snažan očev autoritet, glumačkog poziva i tereta prezimena, sopstvenog roditeljstva, životnih lomova, poroka, dilema i pokušaja da se stvari promene na bolje. Priča o neizgovorenim rečenicama i o ljubavi koja je, uprkos svemu, prisutna.
Režiju potpisuje Anđelka Stević Žugić u saradnji sa Nikolom Zavišićem.
„MRKI – nisam ti ispričao” nije forma koja se posmatra sa distance. To je veče lične priče u kojem se briše granica između scene i života, razgovor koji je zakasnio, ali je konačno izgovoren. Priča u kojoj će mnogi prepoznati deo sopstvenih odnosa, tišina i rečenica koje su ostale u grlu, prećutane.

Izložba „Bar Između A-Molla I F-Dura“
2026-08-01
bARS
Subota, 1. avgust u 20.00
Trg Vladimira i Kosare
IZLOŽBA „BAR IZMEĐU A-MOLLA I F-DURA“

Retrospektiva muzičkog života Bara u XX vijeku: Melodije i urbani duh
U šestoj godini svog postojanja, bARS ponosno nastavlja tradiciju postavljanja izložbi na otvorenom koje čuvaju i od zaborava brane kolektivnu memoriju grada. Nakon prve tri postavke koje su krasile gradski korzo, i naredne tri, izuzetno posjećene izložbe na glavnom trgu, ovogodišnja selekcija donosi novu vizuelno-istorijsku poslasticu pod nazivom “Bar između a-molla i F-dura”.
Ova jedinstvena izložba donosi više od stotinu fotografija koje dokumentuju bogat muzički život Bara, obuhvatajući širok vremenski raspon od početka do kraja XX vijeka. Iz privatnih arhiva biće premijerno prikazane neobljavljene fotografije barske bleh muzike pođ vođstvom različitih kapelnika, kao i gotovo svi akteri muzičkog (mahom šlager-pop-rock) života u Baru, ali i oni koji su sticali slavu van granica Jugoslavije.
Poslijeratna foto-priča započinje prvim Festivalom crnogorskih solista amatera iz 1959. na kome je jednu od nagrada osvojio Baranin, a nastavlja turnejom orkestra Srednje muzičke škole u Podgorici, 1960. i 1961, prvom serijom nastupa na kome je u Crnoj Gori propagirana “zapadnjačka” muzika (među izvođaćima su bila i dva naša sugrađanina). Od 1967. kreće beat era, koja se pretapa u šlager, zabavnu muziku, pop i rock, a sentimentalno putovanje muzikom kroz prošlost završava se koncertom za 24. novembar 1999. četiri barske rock grupe.
Kroz ovu postavku biće prikazani i dragocjeni fotosi sa manifestacija koje su oblikovale društveni život grada – od proslava važnih datuma Narodnooslobodilačke borbe (NOB), preko igranki u staroj Poljoprivrednoj školi i Gimnaziji, sve do višesatnih nastupa u Domu kulture i sali OŠ “Jugoslavija”.
Izložbu je idejno osmislio Željko Milović, a realizovao ju je uz svesrdnu pomoć mnogobrojnih Barana – aktera tadašnjeg zabavnog života ili njihovih porodica koji danas brižljivo čuvaju ove istorijske snimke u privatnim arhivama. Za pedantno retuširanje fotografija i vizuelni dizajn same postavke pobrinuo se, kao i ranijih godina, Semir Karastanović.
Pozivamo sve građane i posjetioce Bara da u subotu veče prošetaju Trgom Vladimira i Kosare, i kroz objektiv istorije osjete ritam i melodiju prohujalih vremena koja su izgradila kulturni identitet našeg grada.

Her Private Hell r: Nicolas Winding Refn
2026-08-01
Her Private Hell
r: Nicolas Winding Refn
Danska, Velika Britanija, Amerika
1’ 49’’
*datum projekcije: subota, 1. avgust u 21.00 čas

„Kuća za pisanje“ na 39. Barskom ljetopisu
2026-08-02
KNJIŽEVNI PROGRAM
Plato ispred Dvorca kralja Nikole

avgust u 21.00

„Kuća za pisanje“ na 39. Barskom ljetopisu
U okviru književnog programa 39. Festivala „Barski ljetopis“, u nedjelju, 2. avgusta sa početkom u 21.00 na platou ispred Dvorca kralja Nikole, gostovaće jedan od najznačajnijih savremenih regionalnih pisaca, Semezdin Mehmedinović, koji će predstaviti svoju najnoviju knjigu „Kuća za pisanje“. Kratki roman „Kuća za pisanje“ prati protagonistu koji, zajedno sa svojom otuđenom kćeri, podiže brvnaru u montažnom naselju na Istočnoj obali, propitujući neprestano vlastiti složeni odnos. Raspet između iznevjerenog obećanja slobode koje čuči u američkom snu i povratka u rodni kraj, pisac traži žilu poezije u sebi, ispisujući stranice tople, žive proze i tvoreći uzbudljiv mozaik pripovjednog svijeta čiji je glavni lik jedno vrijeme koje se od nas udaljava. Sa autorom će tokom večeri razgovarati Nađa Durković.
Semezdin Mehmedinović (Kiseljak kod Tuzle, 1960) studirao je komparativnu književnost na Filozofskom fakultetu u Sarajevu. Radio je kao urednik u novinama, nedjeljnicima, te na radiju i televiziji. Autor je kultne knjige zapisa, kratkih priča i pjesama „Sarajevo Blues“ (1995), zbirki pjesama „Modrac“ i „Emigrant“, te izuzetno cijenjenih proznih djela kao što su „Autoportret s torbom“, „Knjiga prozorâ“, „Ovo vrijeme sada“ i romana „Me’med, crvena bandana i pahuljica“ za koji je dobio prestižne nagrade „Meša Selimović“ i „Mirko Kovač“. Više od dvije decenije (od 1996. do 2019. godine) živio je i radio u Sjedinjenim Američkim Državama, a danas živi i piše u Sarajevu.
Učesnici programa Semezdin Mehmedinović, Nađa Durković

Akademija plays Unexpected
2026-08-03
bARS
Ponedjeljak, 3. avgust u 21.00
Plato Doma kulture
AKADEMIA PLAYS UNEXPECTED
Barski rok bend u potpuno novom svjetlu: Najveće B-strane i zaboravljeni klasici jugo-roka

Shodno već prepoznatljivom višegodišnjem “bARS” trendu da u okviru muzičkog dijela ovog segmenta manifestacije “Barski ljetopis” ponudi značajan otklon od uobičajenih nastupa izvođača, ove godine publiku očekuju specijalne programske večeri. U okviru ovog koncepta, barskoj publici će se predstaviti Stevan Faddy, kao i kultni domaći rok sastav “AkademiA” sa ekskluzivnim projektom “AkademiA plays Unexpected” (“AkademiA izvodi neočekivano”).
“AkademiA” je jedan od najprepoznatljivijih i najaktivnijih crnogorskih rok bendova, sinonim za energiju klupske i velike scene, te istrajni čuvar autorskog rok zvuka u Baru. Međutim, ovog puta bend će svoj jednosatni nastup bazirati na repertoaru koji se ne može čuti na njihovim uobičajenim svirkama, velikim manifestacijama niti u klubovima. Ponovo zahvatajući u veliku ostavštinu eks-ju roka osamdesetih godina, ali na potpuno drugačiji način, bend će izvesti kultne instrumentale sastava „Leb i sol“, kao i takozvane B-strane singlova i pjesme koje su gotovo zaboravljene na starim LP pločama.
Grupa je zvanično osnovana 2. oktobra 2008. godine. Predvođena gitaristom i autorom Božidarom „Čičom” Gagovićem, standardnu i prepoznatljivu postavu čine Mišo Škuletić (klavijature), Marko Miraš Mirković (bas), Ratko Raštan Stanisavljević (bubnjevi) i vokali Gavro Gajo Ugrenović i Marija Brajović. Na nastupima i snimanjima često im se pridružuju gostujući muzičari, pa će tako biti i ovoga puta – jedan od najavljenih gostiju na bini biće prof. Milorad Bulatović. “AkademiA” iza sebe ima tri studijska rok albuma.
Bilo da sviraju na velikim manifestacijama poput “Ljeta sa zvijezdama”, regionalnim festivalima (“Lake fest”, “Beer fest”, “North Fest”), novogodišnjim trgovima ili u lokalnim klubovima, članovi benda “AkademiA” uvijek s ponosom ističu svoj lokalni identitet, ostajući autentični i nezaobilazni stub barske pop-rok tradicije.
Pozivamo vas da ne propustite ovo jedinstveno muzičko veče i uživate u “neočekivanom” repertoaru koji će nas vratiti u zlatno doba eks-ju roka.
Ulaz je slobodan. Dobro došli!

Vidra
2026-08-04
Vidra / Otter
r: Srđan Vuletić
Crna Gora, Bosna & Hercegovina, Italija, Hrvatska
1’ 27’’
*datum projekcije: utorak, 4. avgust u 21.00 čas

„Beogradski trio i druga djela“ na 39. Barskom ljetopisu
2026-08-05 | Plato ispred Dvorca kralja Nikole
KNJIŽEVNI PROGRAM
Plato ispred Dvorca kralja Nikole
5. avgust u 21.00

„Beogradski trio i druga djela“ na 39. Barskom ljetopisu

U okviru književnog programa 39. Festivala „Barski ljetopis“, u srijedu, 5. avgusta sa početkom u 21.00 na platou ispred Dvorca kralja Nikole, gostovaće proslavljeni reditelj, scenarista i pisac Goran Marković. Veče pod nazivom „Beogradski trio i druga djela“ donosi osvrt na njegov bogati književni opus, sa posebnim fokusom na romane koji su privukli ogromnu pažnju čitalačke publike i kritike. Sa autorom će razgovarati Miodrag Ćaki Lekić, što obećava uzbudljiv i dinamičan dijalog dvojice savremenika i istaknutih intelektualaca.
Goran Marković (Beograd, 1946) studirao je, diplomirao i magistrirao filmsku režiju na čuvenom Filmskom fakultetu u Pragu (FAMU). Kao jedan od najznačajnijih jugoslovenskih i srpskih sineasta, režirao je petnaest igranih filmova i oko pedeset dokumentaraca, potpisujući uglavnom i sopstvene scenarije (među kojima su kultni naslovi „Nacionalna klasa“, „Variola vera“, „Tito i ja“, „Sabirni centar“, „Turneja“). Dugogodišnji je profesor na Fakultetu dramskih umetnosti u Beogradu, penzionisan u zvanju profesora emeritusa. Marković je ostavio neizbrisiv trag i u pozorištu kao dramski pisac i reditelj, dobitnik je Sterijine nagrade, kao i brojnih domaćih i međunarodnih priznanja za životno djelo i kinematografsku hrabrost, dok ga je Francuska odlikovala ordenom oficira reda umjetnosti i književnosti.
U svom plodnom književnom radu objavio je deset knjiga. Posebno se izdvajaju njegovi romani „Tito i ja“ (1992), zatim izuzetno hvaljeni „Beogradski trio“ (2018) koji se našao u najužem izboru za NIN-ovu nagradu, te romani „Doktor D.“ (2022) i „Zavod“ (2024).
Učesnici programa Goran Marković, Miodrag Ćaki Lekić

Heysel 85 / Hejsel ’85
2026-08-06
Heysel 85 / Hejsel ’85
r: Teodora Mihai
Belgija, Holandija, Njemačka
1’ 31’’
*datum projekcije: četvrtak, 6. avgust u 21.00 čas

„Pogled kroz dugu“ na 39. Barskom ljetopisu
2026-08-07
LIKOVNI PROGRAM
Umjetnička galerija „Velimir A. Leković“
7, avgust u 21.00 Izložba

„Pogled kroz dugu“ na 39. Barskom ljetopisu

U okviru likovnog programa 39. Festivala „Barski ljetopis“, u petak, 7. avgusta sa početkom u 21.00 u Umjetničkoj galeriji „Velimir A. Leković“, biće svečano otvorena samostalna izložba „Pogled kroz dugu“ poznatog crnogorskog akademskog slikara Darka Đurovića. Ovu izložbu, u okviru ovogodišnje likovne selekcije potpisuje selektor programa, akademski slikar Goran Ćetković a otvoriće je Nikolina Đurović . Barska publika imaće priliku da vidi 25 slika velikog, srednjeg i malog formata u kojima se autor na prepoznatljiv način bavi iracionalnim ponašanjem čovjeka.
Darko Đurović (Podgorica, 1982) završio je Srednju likovnu školu „Petar Lubarda“ na Cetinju, a diplomirao je 2005. godine na Akademiji likovnih umjetnosti u Trebinju, u klasi profesora Marka Musovića. Član je Udruženja likovnih umjetnika Crne Gore (ULUCG) od 2006. godine. Njegov rad i upečatljiv likovni izraz visoko su vrednovani u umjetničkim krugovima, što potvrđuje i prestižna državna nagrada „Milunović, Stijović, Lubarda“ koja mu je dodijeljena 2012. godine.
Ovo je Đurovićeva 13. samostalna izložba, a tokom dosadašnje bogate karijere izlagao je u Podgorici, Kotoru, Baru, Petrovcu, kao i u renomiranim regionalnim galerijama u Beogradu, Mostaru i Zagrebu. Pored samostalnih, učestvovao je na preko dvadeset selektovanih kolektivnih izložbi, među kojima se izdvaja učešće na prestižnom Salonu „13. novembar“ u galeriji „Dado Đurić“ na Cetinju. Živi i stvara u Podgorici.
O AUTORU

Darko Đurović je rođen 10. 10. 1982. u Podgorici. Završio je Srednju likovnu školu „Petar Lubarda“ na Cetinju i Akademiju likovnih umjetnosti u Trebinju, u klasi profesora Marka Musovića. Član je ULUCG od 2006. godine. Živi i stvara u Podgorici.

Samostalne izložbe:

Atelje Mirso, Podgorica
Umjetnički paviljon, Podgorica
Gradska galerija, Kotor
Velimir A. Leković, Bar
Galerija Centar, Podgorica
Galerija Vitomir Srbljanović, Pljevlja
Galerija Buća,Tivat
Galerija SULUJ, Beograd
Galerija Marko K. Gregović, Petrovac
Galerija Aluminij, Mostar
Muzej Kozare, Prijedor
Alliance Française, Split
Europski dom, Zagreb
Muzeji i galerije, Podgorica
Montenegrina, Rijeka

Kolektivne izložbe:

„Halo bing, kako brat?“, Umjetnička galerija BIH, Sarajevo
Galerija Zvonimir, 33 crnogorska umjetnika, Zagreb
„Radost življenja“, Muzej grada Skoplja, Skoplje
„Različitost zajedništva“, međunarodna izložba (Kovin, Beograd, Tuzla, Temišvar…)
Salon “Petar Lubarda“, Cetinje
Salon „13 novembar“, Cetinje
„Proljećno međunarodno bijenale umjetnosti minijature“, Centar za kulturu Nikšić
Umjetnički paviljon, „Tradicionalna izložba ULUCG“, Podgorica
Umjetnički paviljon, „Tradicionalna izložba ULUCG“, Podgorica
Galerija Art, „DEUS“, Podgorica
Galerija Al, „10 godina“, crnogorski umjetnici, Podgorica
Umjetnički paviljon, „Tradicionalna izložba ULUCG, „Podgorica
Galerija Art, „DEUS“, Podgorica
Hol Delta city-ja, izložba različitih autora, Podgorica
Umjetnički paviljon, „Tradicionalna izložba ULUCG“, Podgorica
Galerija Josip Bepo Benković, „44. Hercegnovski zimski likovni salon“, Herceg Novi.
„Radost življenja“, Muzej grada Skoplja, Skoplje
Umjetnički paviljon, „Tradicionalna izložba ULUCG“, Podgorica
Galerija „Miodrag Dado Đurić“ Salon „Trinaesti novembar“ 2016., Dvorac Petrovića, izložba mladih likovnih stvaralaca povodom obilježavanja jubileja hiljadu godina državnosti Crne Gore, Podgorica
Dvorac Petrovića, Internacionalni festival „Oda Životu“, Podgorica
Evropski dom, Zagreb, mladi crnogorski umjetnici
Internetska izložba, Atina, Artnumber 23 galerija
56. Hercegnovski zimski salon, Herceg novi
Njegoševi dani, Cetinje
II Ljetnji likovni salon, ULUCG, Podgorica
81. Tradicionalna izložba ULUCG, Podgorica

Nagrade:

Nagrada ULUCG-e „Milunović,Stijović,Lubarda“ za sliku
Nagrada ULUCG e „Milunović, Stijović, Lubarda” za sliku

Adresa: ul. Bore Stankovića 10, Stari Aerodrom, Podgorica
Tel: +38220652297
Mob: +38267417267
E-mail: dadodjurovic8@gmail.com
KO NAS TO POSMATRA KROZ DUGU? KO NAS TO PRIVODI DUHU?
Umjetnost Darka Đurovića je oduvijek bila čovjekocentrična. On slično Bogu-umjetniku, čovjeka – krunu stvaranja, visoko, najviše postavlja. Tu sve je podređeno čovjeku, tu sve radi za čovjeka – centrira čovjeka. Mnogolikog čovjeka, na Đurovićevim slikama, gdje moguće su sve varijante čovjeka. Od ludog do mudrog, od bezumnog do umnog, od nesavršenog do savršenog… Mogućnosti čovjeka na Đurovićevim slikama neodvojive su od mogućnosti realnog čovjeka. Iako se likovni rad ovoga umjetnika, od strane likovne kritike, najčešće uzima za nadrealizam, on je zapravo (čisti) realizam, gdje je umjetnik zauzeo visoku, nadgledačku poziciju i upire svoj teoretski pogled – pogled odozgo na čovječanstvo, da njemu jedino ostaje da se pita: „Ko nas to posmatra kroz dugu?“ Tu duga postaje granična linija između svijeta dva, a umjetnik njihova kopula.
Umjetnikov pogled kroz dugu, međutim, nije optimistično ili idealizovano promatranje kroz ružičaste (ili polihromatske) naočare, već seriozan pogled kroz realistične (ili crne) naočare, sa visokom dioptrijom ili mikroskopima, gdje on odozgo i sa visine, i iz nutrine i dubine, vidi jasnije i cjelovitije, vidi sve-to – vide ono sveto. Ono što se golim okom ne vidi i što se skriva, a što umjetnik, po sopstvenoj umjetničkoj nuždi, prinuđen je da otkriva. Da precizno otkriva, ono što bi da se skriva.
Na taj način, ovaj umjetnik-jasnovidac postaje tajnovidac, koji svijetu dopušta da njegovim umjetničkim očima vidi sve ono što svojim neumjetničkim ne vidi – sva kretanja savremenog čovjeka, ali i skretanja, sa pravoga (duhovnoga) puta. Darko Đurović, međutim, nije samo puki, pasivni posmatrač, već i aktivni sudionik, u svim zabludjelostima čovječanstva. On ne želi samo da posmatra, već svojim likovnim djelom počinje i da poziva, na preobražaj, na prekoračenje lične (i dugine) granice i na proboj u neke druge – više i idealne svjetove, s one strane duge.
Od iskona je bilo i biće da duga je simbol saveza i sreće. Jedinstvena sveza između svijeta dva, višeg koji se na niži spušta. I kao što na umjetnost Đurovićevu „duga pada“, pa je ona dugom (ili duhom) preobražena, i sve manje od ovoga svijeta, reklo bi se da ovaj umjetnik to isto želi i za svakog čovjeka – ono najviše, da (duhom) raste naviše. Ako je to, uistinu, njegova namjera, onda je ona plemenita, a njegova umjetnost višeg smisla ima, jer se tiče (buduće) sudbine čovjeka. Stvorena iz ruke umjetnika i izvan umjetnika, ona čovjeka poziva na unutrašnje radove – na (samo)stvaranje. Nju zanima ono što jeste i ono što nije – a što bi da se krije, ali i ono što je bilo i što biti može – da stigne se do najbolje verzije sebe. On ne stvara samo čovjeka, on stvara čovjeka koji (se) stvara i sebe (nabolje) preobražava.
Takva umjetnost koja preobražava, koja poziva i doziva, koja za čovjeka želi ono najbolje – da mijenja se nabolje, koja za čovjeka želi ono najviše – da raste naviše, koja za čovjeka želi samo jedan kraj – Božanski (besk)raj, od čovjekocentrične postaje umjetnost čovjekoljubiva. I ne samo antropocentrična ili filantropska, već i umjetnost antropodicejska – ona koja opravdava (postojanje) čovjeka. Čovjeka realnog, onakvog kakav jeste, sa mogućnošu za nešto (nadrealno) bolje i više. Miješajući se u eshatološko i nadilazeći vrijeme i sa-vremeno, umjetnost Darka Đurovića počinje da znači sve-vremeno – neprolazno i vječno.
Nju najčešće i ne treba tumačiti, već je treba pustiti da za sebe i od sebe govori, da zrači i da privlači – da sama sobom ono (naj)više znači. Onda kada je to neophodno učiniti, nemoguće je ne primijetiti i zaključiti, i reći i istaći, da umjetnost Darka Đurović, pored svih ostalih duhovnih, i religijsku vrijednost ima – da je ona umjetnost medijumska. Da je likovna priča Đurović Darka priča o čovjeku na putu ka nebesima, o putniku od zemlje do neba. A umjetnik je onaj medijum, to jest mašinovođa – koji čovječanstvo (uz)vodi ka nebesima. A umjetnik je sličan monasima ili anđelima, on posreduje između svijeta dva i čovječanstvo o višnjem izvještava. Umjetnost koja gradi most, između nevidljivog i vidljivog, postaje (čisti) misticizam i primijenjena duhovnost. A takvo umjetničko djelo tačka presjeka dvaju svjetova, u čemu se sastoji beskonačna komplikovanost i tegoba njegovog tumačenja.
Da upire prstom u drugi (i bolji) od svijeta dva – to je oduvijek bio zadatak svakog istinskog umjetnika. Taj visoki zadatak i ovaj umjetnik za ozbiljno uzima i bez ostatka izvršava. Svojim „Pogledom kroz dugu“, privodi nas duhu. Nadahnut nebom i sviše, Darko Đurović nas poziva na najviše. Tiho tiho tiše, do znanja sviše…
Mr Nikolina Đurović

„Faddy Plays Rock Classics Unplugged”
2026-08-08
bARS
Subota, 8. avgust u 21.00
Plato Doma kulture
„Faddy Plays Rock Classics Unplugged”
Stevan Faddy je crnogorski muzičar, pjevač, kompozitor i producent, rodom iz Kotora, u posljednjih godinu dana stanovnik Bara. Publici je poznat po višedecenijskom autorskom i izvođačkom radu na sceni Crne Gore i regiona.
Prve muzičke korake napravio je još kao šesnaestogodišnjak, kada je kao frontmen rok sastava “Rain Dogz” počeo da gradi muzičko iskustvo, sigurnost u interpretaciji i prirodan odnos prema publici. Nakon perioda rada u bendu, pobijedio je na muzičkom takmičenju u organizaciji IN televizije, što mu je otvorilo put ka širem javnom predstavljanju. Pažnju šire javnosti skrenuo je 2003, kada se pjesmom “Posljednja obala” istakao na festivalu Sunčane skale, nakon čega je na Montefonu dobio priznanje za muzičko otkriće godine.
Širu popularnost stekao je pjesmama “Utjeha”, “Molit ću anđele” i “Cipele”, s kojom je 2006. pobijedio na Monteviziji. Godinu kasnije, pjesmom „Ajde, kroči” predstavljao je Crnu Goru na Pjesmi Evrovizije u Helsinkiju, kao prvi predstavnik nezavisne Crne Gore na tom takmičenju. Tokom karijere osvojio je brojne festivalske nagrade i stručna priznanja, a autorski kontinuitet potvrdio je i 2024. na festivalu Biser Jadrana u Tivtu, osvojivši nagradu za najbolju kompoziciju pjesmom „Dobri ljudi”.
Tokom karijere sarađivao je sa brojnim autorima, muzičarima i producentima, a njegov rad obuhvata izvođenje, komponovanje, aranžiranje i muzičku produkciju. Kao autor i interpretator ostao je prepoznatljiv po emotivnom vokalnom izrazu, neposrednosti na sceni i pjesmama koje spajaju pop, rok i mediteranski senzibilitet.
Posljednjih godina aktivno djeluje i kao pokretač važnih muzičkih i kulturnih inicijativa. Osnivač je i predsjednik NVO „Ad Infinitum”, u okviru koje su pokrenuti međunarodni muzički festivali Cattaro Junior i Cattaro Teen, posvećeni djeci, mladima, autorskoj muzici, scenskom nastupu i regionalnoj kulturnoj saradnji.
Na koncertu „Faddy Plays Rock Classics Unplugged”, Stevan Faddy se publici predstavlja u intimnijem, akustičnom formatu, donoseći odabrane rok klasike u unplugged aranžmanima. Program je zamišljen kao muzičko putovanje kroz pjesme koje su obilježile generacije, u interpretaciji koja spaja energiju rok muzike, toplinu akustičnog zvuka i njegov vokalni senzibilitet.

Pozorišna predstava u produkciji Centra za kulturu Tivat „Prljave ruke“
2026-08-09
POZORIŠNI PROGRAM
Ljetnja scena Doma kulture
9.avgust u 21.30
Pozorišna predstava u produkciji Centra za kulturu Tivat

U okviru pozorišnog programa 39. „Barskog ljetopisa“, u nedjelju, 9. avgusta u 21.30 na Ljetnjoj pozornici, biće izvedena predstava „Prljave ruke“, u produkciji Centra za kulturu Tivat.
Predstava je rađena po tekstu Žan Pol Sartra, a režiju potpisuje Jug Radivojević. Riječ je o pozorišnom projektu koji, kroz savremeni rediteljski pristup i promišljenu scensku interpretaciju, donosi novo čitanje klasičnog dramskog djela i njegovih slojevitih političkih i egzistencijalnih tema.
Glumački ansambl čine: Lazar Đurđević, Miloš Biković, Lara Dragović, Dušan Kovačević, Maša Labudović, Jelica Vukčević i Pavle Bogojević.

Joko Lekić – Lutum Sacrum (Sveto Blato)
2026-08-10
bARS
Ponedjeljak, 10. avgust u 21.00
Spomen park nekadašnjeg logora na Topolici
JOKO LEKIĆ – LUTUM SACRUM (SVETO BLATO)
Ekskluzivni jednodnevni umjetnički događaj: Sinteza skulpture, pop-kulture i participativnog performansa pod okriljem noći

U okviru ovogodišnjeg bARS programa Barskog ljetopisa, u ponedjeljak, 10. avgusta sa početkom u 21 čas na platou nekadašnjeg logora, publika će imati priliku da prisustvuje jedinstvenom konceptualno-likovnom projektu „Lutum Sacrum“ (Sveto blato) barskog vizuelnog umjetnika Joka Lekića.
Joko Lekić (1982, Bar) je profesor italijanskog jezika i književnosti, prosvjetni radnik i vizuelni umjetnik. Kao autor prepoznatljivog senzibiliteta, profilisan je kao jedan od začetnika barskog alternativnog likovnog novog talasa, unoseći elemente pop-kulture, fantastike i supkulture u svoj izraz. Do sada je izlagao na više značajnih kolektivnih izložbi koje su pomjerile granice barske kulturne scene, među kojima se izdvajaju „Artifacts Exhibition“ u Galeriji „Velimir A. Leković“, otvorene smotre „OnART – Bar“ i „Art Weekend“, kao i tradicionalna manifestacija „Street in art“. Jedan je od pokretača platforme „Strip art Bar“, a posebno mjesto u njegovoj biografiji zauzima izložba “Čedo i njegova djeca”, realizovana upravo u zvaničnom bARS programu, gdje je sa sestrom gostovao na posthumnoj izložbi radova svog oca. Paralelno sa pedagoškim radom, u privatnom ateljeu razvija autentičan vajarski i crtački opus, istražujući mitske, sakralne i arhetipske motive.
Najnovija izložba “Lutum Sacrum” postavlja sirovu materiju – glinu i gips – u centar preispitivanja ljudske prolaznosti i zajedništva. Koncipirana kao ekskluzivni, jednodnevni umjetnički događaj na otvorenom prostoru, ova izložba svjesno prihvata tehničku privremenost i pretvara je u moćnu metaforu čovjekovog vijeka: nastajemo iz zemlje, bljesnemo u trenutku i u prah se vraćamo. U precizno definisanom dvočasovnom okviru (od 21.00h do 23.00h), pod okriljem noći i specifične svjetlosti fontane, Lekićeve skulpture će izroniti na trg poput arheoloških ostataka jednog neponovljivog trenutka.
Centralni i najuzbudljiviji dio večeri čini participativni performans „Gest iz blata“. Naime, publika neće biti samo nijemi posmatrač – svi prisutni su pozvani da jednim sirovim stiskom ostave sopstveni otisak u zajedničkoj gromadi žive gline, stvarajući tako kolektivnu skulpturu. Prelivanjem te mase tečnim gipsom pred sam kraj večeri, autor će okameniti taj zajednički trenutak, transformišući obično ljudsko blato (Lutum) u posvećeni, trajni umjetnički čin (Sacrum).
Pozivamo vas da budete dio ovog nesvakidašnjeg bARS performansa i da svojim prisustvom i otiskom utkate sebe u kolektivno umjetničko djelo koje će obilježiti ovogodišnji festival.
Ulaz je slobodan. Dobro došli!

„Svaka ptica svome jatu“ na 39. Barskom ljetopisu
2026-08-11
POZORIŠNI PROGRAM
Ljetnja scena Doma kulture
11.avgust u 21.30
„Svaka ptica svome jatu“ na 39. Barskom ljetopisu

U okviru pozorišnog programa 39. Festivala „Barski ljetopis“, u utorak, 11. avgusta sa početkom u 21.30 na Ljetnjoj sceni Doma kulture, biće odigrana predstava „Svaka ptica svome jatu“, u režiji Dina Mustafića.
Ova predstava je nastala u produkciji Beogradskog dramskog pozorišta.
„Svaka ptica svome jatu“ je drama koja istražuje teme identiteta, pripadnosti i međugeneracijskih sukoba. Radnja prati Itana Cimermana, mladog genetičara jevrejskog porijekla, i Vahidu, Amerikanku palestinskog porijekla, koji započinju vezu u Njujorku. Kroz intimnu priču dvoje mladih ljudi, predstava na dubok i slojevit način otvara pitanja istorijskog nasljeđa, društvenih podjela i granica koje sami sebi namećemo.
Autorski tim Marija Stojanović, Vedrana Božinović, Jasmina Holbus, Marina Medenica, Irena Popović Dragović, Nebojša Krog, Dijana Marojević, Natali Zemon Dejvis, Tamara Sokolov, Ivana Mladenović, Jana Zubić, Dejan Popović, Ivana Jovović
Glumački ansambl Vukašin Jovanović, Tamara Šustić, Ivana Nikolić, Svetozar Cvetković, Svetlana Bojković, Miodrag Krstović, Marija Pikić, Vladan Milić
Trajanje predstave: 2 sata i 15 minuta (sa pauzom)

Cutting Through Rocks / Pomjerati stijene
2026-08-12
Cutting Through Rocks / Pomjerati stijene
r: Mohammadreza Eyni, Sara Khaki
Amerika, Kanada, Čile, Katar, Njemačka, Iran
1’’ 35’’
*datum projekcije: srijeda, 12. avgust u 21.00 čas

Videogrom Deja Senića
2026-08-13
bARS
Četvrtak, 13. avgust u 21.00
Dublin pub
Videodrom Deja Senića

Retrospektiva stvaralaštva kultnog barskog video autora i čuvara vizuelnog identiteta scene

Muzički i vizuelni segment ovogodišnjeg bARS programa Barskog ljetopisa donosi jedinstveno veče posvećeno jednom od najistaknutijih crnogorskih i regionalnih video autora. U četvrtak, 13. avgusta sa početkom u 21 čas u kultnom ambijentu „Dublin pub-a“, publika će imati priliku da isprati projekat „Videodrom Deja Senića“, ekskluzivnu prezentaciju odabranih muzičkih spotova i video radova ovog plodnog barskog umjetnika.
Dejan Senić je od samih početaka fasciniran kinematografijom. Na njegov specifičan autorski izraz, način kadriranja, montaže i razvijanja tema, presudno su uticali filmovi Serđa Leonea i stripovi sa motivima Divljeg zapada koje je skupljao kao dječak. Svoj filmski put započinje početkom dvijehiljaditih, kada od 2001. do 2004. godine učestvuje u snimanju, montaži i asistenciji režije prvog crnogorskog špageti vesterna “Za šaku priganica“. U tom periodu pohađa prestižnu filmsku radionicu “Document and Fiction” režisera Želimira Žilnika i Dušana Makavejeva u Skoplju, kurs fotografije kod Lazara Pejovića, kao i kurs filmske i TV režije kod Branka Baletića. Prekretnicu u njegovoj karijeri predstavlja 2005. godina, kada sa prijateljima osniva NVO “Bubulj”, organizaciju koja je i danas jedan od najaktivnijih stubova kulturnog i društvenog života Bara. Status samostalnog umjetnika ostvario je 2017. godine.
U periodu od 2005. do 2026. godine, Senić je potpisao režiju i video produkciju za više od 100 muzičkih spotova. Njegov objektiv zabilježio je video radove za regionalne i domaće zvijezde kao što su grupa “Van Gogh”, Neno Belan, grupa “Perper”, operska diva Tamara Rađenović, Momčilo Zeković Zeko, pijanistkinja Ana Vukazić, grupa “Katapult”, Jadranka Barjaktarević, Andrea Demirović, grupa “AkademiA”, Slaven Knezović, Etno grupa “Zora” i mnogi drugi. Posebno se izdvaja njegova zahtjevna video produkcija (snimanje sa 8 kamera i montaža) tri mega koncerta Tamare Rađenović: Novogodišnjeg koncerta u beogradskom Kolarcu, nastupa u dvorani “Lisinski” u Zagrebu, kao i svečanog otvaranja Barskog ljetopisa 2024. godine.
Senićev stvaralački opus obuhvata i brojne kratkometražne igrane filmove (Preobražaj, Zamka zavisnosti, EKO generacija, Žena iz krša), dokumentarne i ekološke filmove (Sjećanje, Stari grad Bar – Susret svjetova, Mr Recycle Been, Buđenje), kao i serijal Ukusi kulture. Njegov rad duboko je utkan u lokalnu zajednicu kroz namjenske filmove povodom velikih jubileja barskih škola (OŠ “Jugoslavija”, OŠ “Meksiko”, Gimnazija “Niko Rolović”), vrtića i NVU “Žene Bara velikog srca”. Prateći savremene trendove, Senić je koautor popularnog video serijala “Baroskop” i kreator prepoznatljivog Instagram profila bar_ai_history, posvećenog digitalnom retuširanju i animaciji istorijskih fotografija Bara.
Domaćin ove večeri, „Dublin pub“, kultni je lokal smješten u najstarijoj ulici na Topolici, koji od samog osnivanja bARS-a tradicionalno učestvuje u programu organizovanjem prepoznatljivih urbanih sadržaja.
Pozivamo vas da u opuštenoj atmosferi „Dublin pub-a“ uživate u svojevrsnoj vizuelnoj antologiji barske i regionalne muzičke scene kroz objektiv Dejana Senića.
Ulaz je slobodan. Dobro došli!

Izložba „Bestiarius: Priroda u obliku“ na 39. Barskom ljetopisu
2026-08-14
LIKOVNI PROGRAM
Umjetnička galerija „Velimir A. Leković“
14, avgust u 21.00
Izložba „Bestiarius: Priroda u obliku“ na 39. Barskom ljetopisu

U okviru likovnog programa 39. Festivala „Barski ljetopis“, u petak, 14. avgusta sa početkom u 21.00 u Umjetničkoj galeriji „Velimir A. Leković“, biće svečano otvorena posljednja izložba u ovogodišnjoj selekciji, pod nazivom „Bestiarius: Priroda u obliku“, istaknutog crnogorskog vajara Jovete Ljumovića. Ovu izložbu skulptura, kojom se zaokružuje ovogodišnji bogati likovni program festivala, potpisuje selektor, akademski slikar Goran Ćetković. Barska publika i likovna kritika imaće priliku da se susretnu sa radovima koji predstavljaju izuzetnu pojavu i donose autentičan jezik skulpturalne introspekcije u savremenoj regionalnoj umjetnosti.
Stvaralaštvo Jovete Ljumovića, posebno u okviru ciklusa „Bestiarius“, svjedoči o dubokoj posvećenosti obliku kao misaonoj kategoriji i o rijetkoj dosljednosti u izražavanju unutrašnjih zakonitosti skulpturalne forme. „Ljumovićev rad u kamenu nije zasnovan na nadvladavanju materije, već na osluškivanju i poštovanju njenog prirodnog ritma, otpora i gustine. Njegove forme odlikuje izrazita unutrašnja kohezija, zatvoren volumen i jasna, centralizovana statika bez ikakvih viškova i dekorativnih gestova. Bestiološki element u nazivu ciklusa ne nosi zoološki ili mitološki karakter, već predstavlja oblike koji posjeduju sopstvenu životnost, ravnotežu i stabilnu samobitnost. Ove skulpture ne traže brzu interpretaciju, već od posmatrača zahtijevaju tišinu, vrijeme i sabranost, ostajući u prostoru kao tačna i misaona mjesta u kojima je forma ostvarena do kraja“, riječi su istoričarke i teoretiččarke umjetnosti Kristine Senić koja će i otvoriti izložbu.
Joveta Ljumović je rođen 1967. godine. Diplomirao je na Fakultetu likovnih umjetnosti na Cetinju, na odsjeku za vajarstvo. Svojim višedecenijskim radom ostavio je značajan trag na crnogorskoj likovnoj sceni, a član je Udruženja likovnih umjetnika Crne Gore (ULUCG) još od 1994. godine. Prepoznat je po izuzetnoj koherentnosti izraza i beskompromisnom vajarskom postupku koji se temelji na kontemplaciji mase i unutrašnjoj tačnosti odnosa između materije i prostora.

„Ostrvo sa blagom“ na 39. Barskom ljetopisu
2026-08-15
POZORIŠNI PROGRAM (PREDSTAVA ZA DJECU)
Ljetnja scena Doma kulture

avgust u 20.30

„Ostrvo sa blagom“ na 39. Barskom ljetopisu
U okviru pozorišnog programa 39. Festivala „Barski ljetopis“, u subotu, 15. avgusta sa početkom u 20.30 na Ljetnjoj sceni Doma kulture, biće odigrana predstava „Ostrvo sa blagom“, u izvođenju glumačkog ansambla čuvenog Malog pozorišta „Duško Radović“ iz Beograda. Predstava je rađena po motivima kultnog pustolovnog romana Roberta Luisa Stivensona, a režiju i dramatizaciju potpisuje jedan od najistaknutijih regionalnih reditelja, Kokan Mladenović.
Ova savremena i dinamična adaptacija Stivensonovog klasika donosi priču prilagođenu našem vremenu. Glavni junak Džim Hokins u ovoj verziji je zapravo djevojčica koja u potkrovlju svoje bake traži idealno mjesto za otvaranje studija za snimanje rep muzike i kreiranje TikTok hitova. Kroz uzbudljivu plovidbu i susret sa svijetom pirata i legendarnim Dugačkim Džonom Silverom, predstava spaja tradiciju i modernost, poručujući najmlađima da se pravo blago krije u realnom svijetu, ljudskoj povezanosti i hrabrosti da se podigne pogled sa ekrana. Muzika u predstavi igra ključnu ulogu, pa barsku publiku na samom kraju očekuje i pravi pravcati koncert.
Autorski tim Scenograf: Marija Kalabić Kostimografi: Marina Vukasović Medenica, Margareta Marinković Kompozitor: Irena Popović Dragović Scenske borbe: Vukašin Stošić, Nikola Racković Asistent scenografa: Anđelija Stanković
Glumački ansambl Olivera Bacić Dragičević (Džim Hokins), Marijana Vićentijević Badovinac, Miloš Samolov, Aleksandra Anđelković, Nikola Malbaša, Nikola Kerkez, Nenad Radović, Mihajlo Đorović, Goran Balančević, Mina Nenadović, Bogdan Bogdanović, Strahinja Blažić, Mladen Vuković.
Trajanje predstave: Prilagođeno dječjem uzrastu, sa dinamičnim ritmom avanture i muzičkim finalom.

„Vještica i vještačenje“ na 39. Barskom ljetopisu
2026-08-16
KNJIŽEVNI PROGRAM
Plato ispred Dvorca kralja Nikole

avgust u 21.00

„Vještica i vještačenje“ na 39. Barskom ljetopisu
U okviru književnog programa 39. Festivala „Barski ljetopis“, u nedjelju, 16. avgusta sa početkom u 21.00 na platou ispred Dvorca kralja Nikole, biće upriličeno autorsko veče pod nazivom „Vještica i vještačenje“. U središtu pažnje biće promocija romana „Razgovori s vješticom“ Vladimira Vujovića, djela koje donosi duboku potragu za umjetničkim identitetom kroz deset intenzivnih i slojevitih dijaloga. Ovaj program koncipiran je kao specifičan dijalog u kojem će sa autorom razgovarati istaknuti pravnik Dragan Šoć, donoseći barskoj publici uzbudljivo preplitanje književnih motiva, filozofije, prava i društvenog konteksta.
„Razgovori s vješticom“ istražuju unutrašnji svijet slikara Vida Latinovića – kompleksnog stvaraoca u potrazi za smislom, umjetničkim identitetom i mjestom u svijetu. Kroz njegove razgovore sa misterioznom Vješticom, koji se odvijaju u periodu od 1980. do 2019. godine, roman funkcioniše kao filozofska refleksija o umjetnosti, životu i duhovnosti, ali i kao putovanje kroz psihološke lavirinte stvaralaštva. Kombinujući esejistički ton i lirsku prozu uz finu dozu melanholije, autor briljira u sposobnosti da spoji filozofiju i umjetnost sa narativom koji drži pažnju. Lik Vještice ovdje simbolizuje savjest, inspiraciju i iskušenje, postajući katalizator unutrašnje transformacije glavnog junaka u raskoraku između tradicije i postmodernizma.
Vladimir Vujović spada u red najtalentovanijih i najautentičnijih glasova mlađe generacije regionalnih pisaca. Njegov stilski rafiniran i dubok prozni prvenac privukao je veliku pažnju književne kritike, koja ga zbog introspektivnog stila i obrade velikih tema poput smrti, gubitka i transformacije upoređuje sa djelima Miloša Crnjanskog i Danila Kiša. Roman je nominovan za više regionalnih književnih nagrada, a Vujoviću je 2025. godine dodijeljena prestižna nagrada „Đura Đukanov“, što dodatno potvrđuje njegov visoki status na savremenoj književnoj sceni.
Dragan Šoć je jedan od najistaknutijih i najuglednijih pravnika u Crnoj Gori, sa bogatom dugogodišnjom karijerom u pravosuđu, advokaturi i javnom životu, prepoznat kao izuzetan govornik, erudita i britak analitičar društvenih zbivanja.
Učesnici programa Vladimir Vujović, Dragan Šoć

„Koliko do kraja“ na 39. Barskom ljetopisu
2026-08-17
POZORIŠNI PROGRAM (KOREODRAMA)
Ljetnja scena u Starom Baru
17.avgust u 21.30
„Koliko do kraja“ na 39. Barskom ljetopisu

U okviru pozorišnog programa 39. Festivala „Barski ljetopis“, u ponedjeljak, 17. avgusta sa početkom u 21.30 na Ljetnjoj sceni u Starom gradu Baru, biće izvedena potresna i društveno angažovana koreodrama „Koliko do kraja“, u produkciji renomirane Baletske trupe „Ballo“. Ovaj izuzetni projekat realizovan je kao koprodukcija sa Crnogorskim narodnim pozorištem, uz finansijsku podršku Fondacije „Miloš Karadaglić“.
Predstava „Koliko do kraja“ vodi publiku na intenzivno emotivno putovanje – od globalnih slika rata i mržnje ka intimnom prostoru porodice, ogoljavajući načine na koje se obrasci nasilja prenose i reprodukuju kroz generacije. Istražujući emocionalno nasljeđe i odrastanje u nestabilnim društvenim uslovima, ovaj projekat otvara univerzalne teme koje duboko nadilaze lokalni kontekst. Kroz hibridnu formu i interdisciplinarni pristup, predstava na jedinstven način spaja scenski pokret i dramski izraz, donoseći snažan, savremen i autentičan umjetnički glas koji pokreće važna društvena pitanja.
Kreativni tim koji stoji iza ove uspješne koreodrame čine autorka Julija Milačić Petrović Njegoš i koautorka Tamara Vujošević Mandić. Izuzetnu zvučnu atmosferu i vizuelni identitet predstave uobličile su kompozitorka Irena Popović Dragović i kostimografkinja Lina Leković, dok dizajn svjetla potpisuje Damjan Pejanović.
Uloge u ovom kolektivnom autorskom procesu povjerene su talentovanoj generaciji mladih profesionalnih glumaca, glumica i balerina, koji svojom ekspresivnošću i energijom donose punu snagu ovog komada. Na sceni u Starom Baru igraju: Anja Misović, Miloš Kašćelan, Nevena Penava, Luka Stanković, Kristina Mrkić i Staša Radenović.
Koprodukcija: Baletska trupa „Ballo“ i Crnogorsko narodno pozorište

Koncert Vasil Hadžimanov benda
2026-08-18
MUZIČKI PROGRAM
Utorak, 18. avgust u 21.00
Ljetnja scena Doma kulture
Koncert Vasil Hadžimanov benda

Jedinstveni spoj balkanskih ritmova, džeza, fanka i savremene improvizovane muzike stiže na „Barski ljetopis“! Vasil Hadžimanov Band, jedan od najcjenjenijih jazz sastava sa ovih prostora i šire, nastupiće 18. avgusta na Letnjoj pozornici Doma kulture „Vladimir Popović Španac“, u okviru muzičkog programa festivala.
Predvođen pijanistom i kompozitorom Vasilom Hadžimanovim, ovaj virtuozni sastav već više od dvije decenije pomjera granice muzičkog izraza – spajajući bogato nasljeđe Balkana s najuzbudljivijim elementima svjetske džez scene. Njihova energija, sloboda izraza i tehnička perfekcija oduševljavaju publiku širom Evrope, Japana i Sjedinjenih Američkih Država.
Nastupi sa velikanima kao što su Joe Zawinul, David Binney i Nigel Kennedy, nastupi na festivalima od EXPO Japan do Jazzy Colors Paris, kao i višestruko nagrađivani albumi poput „Alive“ i „Lines in Sand“, pozicionirali su VH Band u sam vrh evropske džez scene.
Koncert u Baru biće prilika da publika čuje presjek njihovog dosadašnjeg stvaralaštva, uz nove aranžmane i improvizacije po kojima su poznati.

Izložba “Inex: Nakon zlatne obale” Maše Seničić
2026-08-19
bARS
Srijeda, 19. avgust u 21.00
Galerija „Velimir A. Leković“
Izložba “Inex: Nakon zlatne obale” Maše Seničić

Izložba o izgubljenom mjestu sjećanja
Umjetničko-istraživačka izložba posvećena sjećanjima na sutomorski hotel “Inex Zlatna obala“ biće otvorena 19. avgusta u galeriji “Velimir A. Leković” kao završno veče programa bARS, u okviru 39. “Barskog ljetopisa”.

Izložba autorke Maše Seničić rezultat je višegodišnjeg istraživanja i sakupljanja raznorodnih materijala u saradnji sa lokalnom zajednicom, a u prostoru će biti postavljena kao otvorena kolekcija nematerijalnog nasljeđa. Kroz autorske fotografije, audio i video zapise, arhivsku građu, dokumenta, predmete i srodne priloge, izložba mapira različite vizure – od zvaničnih turističkih narativa do intimnih memorabilija. Sama autorka je lično vezana za ovo mjesto, budući da je njen đed, kao zaposleni preduzeća „Ivan Milutinović”, učestvovao u izgradnji hotela “Inex”; upravo zbog toga je porodična kuća u naselju nadomak “Zlatne obale” bila scenografija za sva ljeta autorkinog odrastanja.
Paradigmatski primjer jugoslovenskog turističkog kompleksa u kome su arhitektura i svakodnevni rituali formirali jedinstvenu cjelinu, hotel “Inex Zlatna obala” sagledan je kao mjesto ukrštanja privatnih putničkih imaginarijuma i društvenih transformacija. Romantizovani kontekst razglednica, agencijskih ponuda i inventara plažnog asortimana sudara se kroz postavku sa uništenim pejzažima i vokabularom kupoprodajnih ugovora. Koncepcija izložbe je zbog toga nelinearna, tj. kolažna, a zahtijevajući pluralizam perspektiva ona prkosi rigidnoj faktografiji istorijskih narativa. Kako bi se ovo potonje dodatno podvuklo, izložba sadrži i participativni punkt gde će posjetioci moći da učestvuju, odnosno doprinesu sitnim intervencijama na licu mjesta.
Izložba „Hotel Inex: Nakon Zlatne obale” teži očuvanju ličnih i kolektivnih sjećanja vezanih za lokalitet koji su istovremeno oblikovali gosti, zaposleni i stanovnici Bara. Pored ličnih priča, izložba se dotiče i širih pitanja turizma te geopolitičkih okolnosti kroz decenije postojanja hotela – ukrštajući vizuelnu umjetnost i autoetnografsko istraživanje, ona kritički ispituje mehanizme (selektivnog) pamćenja i zaborava. Starijim generacijama ova izložba se obraća kao nosiocima sjećanja, a mlađim kao aktivnim interpretatorima i budućim čuvarima lokalne baštine.
***
“Zlatna obala” je projekat u trajanju, koji Maša Seničić razvija već više od deset godina, dok izložba „Hotel Inex: Nakon Zlatne obale” predstavlja jednu njegovu iteraciju – prostornu instalaciju sakupljenih i autorskih materijala u različitim medijima. Fascinacija bilježenjem sjećanja na hotel “Inex” otpočela je njegovom prodajom, još 2013. godine, a autorkino interesovanje kulminiralo je 2017, kada je srušena glavna zgrada. Izložba je, u nešto drugačijem obliku, već održana u galeriji GMK u Zagrebu 2020. godine, pri čemu je Seničić od tada projekat dodatno razvijala kroz naučne konferencije, predavanja i druge umjetničko-kustoske saradnje.

Koncert VIRTUOZI i maestro Bojan Suđić
2026-08-20
Svečano zatvaranje
Koncert
VIRTUOZI i maestro Bojan Suđić
Ljetnja pozornica Doma kulture
20. AVGUST U 21.00
